**Juan de la Concha Castañeda**, nado en Plasencia, Cáceres, o 29 de agosto de 1818 e finado en Madrid o 30 de agosto de 1903, foi un avogado e político español, ministro de Facenda durante a rexencia de María Cristina de Habsburgo-Lorena .

Traxectoria
-----------

Estudou Dereito na Universidade de Salamanca e marchou en 1841 a Madrid onde casou e se incorporou ao Colexio de Avogados. En 1844, entrou ao servizo do Estado en 1844 como xuíz de primeira instancia no xulgado de Pastrana; despois foi conselleiro provincial, gobernador interino de Guadalaxara e, posteriormente, oficial no Ministerio da Gobernación en Madrid. Entre 1850 e 1864, foi redactor do xornal xurídico *El Faro*. 

Cando os progresistas triunfaron en 1854, abandonou a súa carreira administrativa e despois de participar nas eleccións de 1863 obtivo a súa primeira acta de deputado pola circunscrición de Gata e en 1864 por Cáceres, tomando parte activa na discusión dos orzamentos e outros aspectos de Facenda e economía. Renovou a acta de deputado nas seguintes eleccións até 1867. En 1866, a proposta do marqués de Barzanallana, ocupou a Dirección Xeral de Propiedades do Ministerio de Facenda. Ao cesar, en 1868, publicou unha Memoria na que narra a súa xestión. 

Coa Revolución de 1868 e durante o Sexenio revolucionario, afastouse da política activa e mesmo da Administración durante a Primeira República e non regresou ata 1874 ao se produci-la Restauración na que ocupou, de novo, a Dirección. de Propiedades. Máis tarde chegou a ser fiscal do Consello de Estado, presidente da súa Sección de Facenda. En 1876, como militante do recentemente creado Partido Conservador, foi elixido senador por Cáceres até 1886 e despois en representación da Real Academia de Ciencias Morales e Políticas até a súa morte.

O 10 de xullo de 1890, foi nomeado Fiscal do Tribunal Supremo e, posteriormente, foi ministro de Facenda entre o 23 de novembro de 1891 e o 11 de decembro de 1892 nun goberno presidido por Cánovas del Castillo e foi gobernador do Banco de España desde xaneiro de 1900 até abril de 1901.

Obra
----

* 1848, *Manual de Procuradores*. Madrid: Compañía de Impresores y Libreros del Reino.

Recoñecementos
--------------

O 16 de febreiro de 1877, recibiu a Gran Cruz de Isabel a Católica, e a Encomenda de número de Carlos III.

Notas
-----

1. 1 2 3  "Excmo. Sr. D. Juan de la Concha Castañeda". *fiscal.es* (en castelán). Consultado o 14-7-2020.
2. 1 2 3  Sampedro Escolar, José Luis. "Juan de la Concha Castañeda". *dbe.rah.es* (en castelán). Consultado o 14-7-2020.
3. ↑  "Juan de la Concha Castañeda". *senado.es* (en castelán). Consultado o 14-7-2020.
4. ↑  "Gobernadores del Banco de España". *bde.es* (en castelán). Consultado o 9-7-2020.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Juan de la Concha Castañeda Modificar a ligazón no Wikidata*** |

### Outros artigos

* Lista de gobernadores do Banco de España
* Lista de ministros de Economía e Facenda de España

### Ligazóns externas

* Expediente persoal no Senado
* Necrolóxica realizada por Eduardo Sanz y Escartín (1904), Arquivado 14 de xullo de 2020 en Wayback Machine. da Real Academia de Ciencias Morais e Políticas

|  |  |  |
| --- | --- | --- |
| Predecesor:**Fernando Cos-Gayón y Pons** |  **Ministro de Facenda** 1891 - 1892 | Sucesor:**Germán Gamazo y Calvo** |
| Predecesor:**Antonio María Fabié Escudero** |  **Gobernador do Banco de España** xaneiro 1900 - abril 1901 | Sucesor:**Pío Gullón Iglesias** |

|  |  |
| --- | --- |
| Control de autoridades | 
* Wd: Q9016180
* WorldCat
* VIAF: 23146285344615370316
* BNE: XX1529423
* DBE: juan-de-la-concha-castaneda
* Arquivo Histórico de Deputados (1810-1977): 27530
* Senadores de España (1834-1923): 757

 |